title: Franco ripuario
text: Lo franco ripuario (Ripoarisch en ripuario, Ripuarisch en alemán) ye lo sistema dialectal de l'alto alemán formato per las variedatz de l'alemán central mes occidentals.
  
  Filiación lingüistica
  Lo franco ripuario s'incluye en os sistemas d'o franco meyo de l'alemán central y forma un grupo común con o franco moselán y lo franco renano.
  
  Aspectos socioculturals
  
  Situación cheografica
  Lo suyo territorio s'extiende principalment per lo Land alemán de Renania d'o Norte-Westfalia, con qualques influencias menors a lo norte d'o Land de Renania-Palatinato, l'aria d'Eupen a la Belchica oriental, y per bells municipios a lo sud d'o Limburgo neerlandés. Las suyas buegas aproximatas son:
   per lo norte, la linia de Benrath, que sinyala la raya tradicional entre lo baixo alemán y l'alemán central;
   per lo sud, la buega entre los Länder alemans de Renania d'o Norte-Westfalia y Renania-Palatinato;
   per l'ueste, l'aria entre Eupen y Aquisgrán;
   per l'este, la redoldanza d'o lugar de Siegen.
  
  Variación diatopica
  
  Las variedatz que conforman lo ripuario a ormino s'autodenominan Platt: Öcher Platt (ripuario d'Aquisgrán), Bönnsch Platt (ripuario de Bonn), Düsseldorfer Platt (ripuario de Düsseldorf), ecetra.
  
  D'entre totas las variedatz, una d'as més conoixitas ye lo ripuario de Colonia, lo Kölsch.
  
  Luengas altochermanicas centrals
  Luengas d'Alemanya